มี พสพ หลังหมดประจำเดือน1วันค่ะ ตอนแรกแฟนสอดเข้ามาแบบไม่ใส่ถุงยางแล้วก็เอาออกแล้วค่ะ แล้วแฟนก็ไปใส่ถุงยาง หลังจากเสร็จแล้วก็ไม่ได้กินยาหรืออะไรเลยค่ะวันถัดมามีอะไรกับแฟนอีกครั้งแต่ใส่ถุงยางค่ะ คือจะท้องมั้ยค่ะ ทั้งกลัวและเครียดมากๆเลยค่ะ
สวัสดีค่ะ การมีเพศสัมพันธ์หลังประจำเดือนหมด 1 วันนั้น ยังมีโอกาสตั้งครรภ์ได้ ไม่ควรพยายามทำการนับวันตกไข่เพื่อคุมกำเนิด เพราะมีโอกาสผิดพลาดสูง แม้ว่าส่วนใหญ่ในช่วง 7 วันแรกของรอบเดือน มักจะไม่มีการตกไข่ก็ตามและถ้ามีเพศสัมพันธ์ไม่ได้ใส่ถุงยางตลอดนั้น ก็ยังมีโอกาสตั้งครรภ์ได้ กรณีนี้จึงอาจมีข้อบ่งชี้การใช้ยาคุมฉุกเฉินเพื่อช่วยลดโอกาสการตั้งครรภ์ลงไปได้ประมาณ 80-90% หลังใช้ยาให้สังเกตรอบเดือนอีกครั้งค่ะ ถ้ารอบเดือนไม่มาตามปกติ ควรยืนยันการตั้งครรภ์อีกครั้ง ชุดตรวจครรภ์ให้ผลบวกได้ตั้งแต่ 10-14 วันหลังปฏิสนธิ